proxectonos/corpus_dominio_legal_administrativo_tmp huggingface dataset:
02/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49966. Gas Natural Fenosa, S. L. U. Concello de Vilasantar

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gas Natural Fenosa Generación, S. L. U., con CIF B86010766 e enderezo na Batundeira 2, 1.ª planta, CP 36960 Ourense, solicita de Augas de Galicia a autorización das obras previstas no documento titulado “Memoria para solicitud de baja de punto de vertido de aguas residuales al dominio público hidráulico en la central hidroeléctrica de Mezonzo”, dentro da zona de policía do río Tambre, no T. M. de Vilasantar (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49966. As obras solicitadas consisten na instalación de un depósito estanco soterrado de poliéster reforzado con fibra de vidro para o almacenamento das augas residuais procedentes da central hidroeléctrica de Mezonzo, no T. M. de Vilasantar. O depósito terá unha capacidade de 3 m³ e se situará no entorno da central nas coordenadas UTM ETRS89 huso 29 X:570.158 Y:4.767.140. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de setembro de 2015. O xefe do Servizo Territorial Ángel Gómez Rey
02/10/2015 | Administración LocalMunicipal
Vilasantar
Padrón da auga dos meses de xullo e agosto de 2015

Con data 23 de setembro de 2015, o alcalde Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de xullo e agosto de 2015, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012 de 31 de maio) Primeiro: aprobar o padrón da taxa da auga, incluído o canon da auga, correspondente aos meses de xullo e agosto de 2015, que consta de 545 usuarios, e que ascende o importe total a 7107,72 euros (incluído o IVE e canon da auga). Segundo: Expoñer ao público o padrón aprobado, mediante a publicación do anuncio no BOP e no taboleiro de edictos do concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. Terceiro: O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a exixencia do mesmo directamente ao contribuínte pola vía de constrinximento polo organismo correspondente. Cuarto: Contra as liquidacións incorporadas aos padróns, os interesados poderán interior recurso preceptivo de reposición ante o Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso administrativo ante o Xulgado do Contencioso Administrativo competente, no prazo de dous meses dende o día seguinte a notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 23 de setembro de 2015 O alcalde Fernando Pérez Fernández
02/10/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Fene (IN407A 2015/249-1)

Resolución do 22 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Fene (Núm. Expte. IN407A 2015/249-1) Núm. Expte.: IN407A 2015/249-1. Solicitante: UNIÓN FENOSA DISTRIBUCIÓN, S. A. Denominación: retranqueo LMTS, CTC, RBT Perlío, Campo Festa. Concello: Fene. Características técnicas: Reforma do centro de transformación Avda. de Tarrío tipo prefabricado de manobra exterior, transformador existente de 630 kVA, relación de transformación de 15000/400 V, substitúese o conxunto de celas por un novo conxunto 3L+1P e instálase unha ampliación para o cadro de BT. Demolición de caseta de ladrillo e desmontaxe de transformador existente do CT Perlío Campo Festa (Expte.6976). Primeiro tramo de liña de media tensión subterránea a 15 kV, cunha lonxitude de 0,057 km, en condutor RHZ-2OL 12/20 kV 1x240 mm 2 Al, coa orixe na cela de liña a instalar no CT Avda. de Tarrío (Expte.247/07) e final nos empalmes a realizar na LMTS ASN-706 no tramo entre o CT Perlío Campo Festa (Expte.6976) a retirar e o CT Tamires Ana Maria Esther Borca Goikouria (Expte.480/06). Segundo tramo de liña de media tensión subterránea a 15 kV, cunha lonxitude de 0,057 km, en condutor RHZ-2OL 12/20 kV 1x240 mm 2 Al, coa orixe na cela de liña a instalar no CT Avda. de Tarrío (expte 247/07) e final nos empalmes a realizar na LMTS ASN-706 no tramo entre o CT Perlío Campo Festa (Expte.6976) a retirar e o CT Perlío (Expte.290/02). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 22 de setembro de 2015. O xefe territorial Isidoro Martínez Arca
02/10/2015 | Administración LocalMunicipal
Cabana de Bergantiños
Aprobación do padrón mensual SAF (xullo)

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR Con data 21 de setembro de 2015, o alcalde D. José Muiño Domínguez, dictou a seguinte resolución: “RESOLUCIÓN DA ALCALDÍA N.º 519/2015, DO 21 DE SETEMBRO Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello, dona Yenny Alexandra Guayasamin Lahnine, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xullo de 2015. Elaborados os padróns mensuais que conteñen as liquidacións da taxa pola prestación do servizo do SAF no mes de xullo/2015, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de xullo de 2015. O padrón correspondente ao mes de xullo consta de 49 contribuíntes (22 de libre concurrencia e 27 de dependencia) e un importe total de 2.503,93 € (2.023,21 € usuarios de dependencia e 480,72 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 22 de setembro de 2015. O alcalde Asdo.: José Muíño Domínguez
02/10/2015 | Administración LocalMunicipal
Cabana de Bergantiños
Aprobación do padrón mensual SAF (agosto)

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR Con data 21 de setembro de 2015, o alcalde D. José Muiño Domínguez, dictou a seguinte resolución: “RESOLUCIÓN DA ALCALDÍA N.º 520/2015, DO 21 DE SETEMBRO Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello, dona Maria Carmen Rosa Ayaz Balteanu, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de agosto de 2015. Elaborados os padróns mensuais que conteñen as liquidacións da taxa pola prestación do servizo do SAF no mes de agosto/2015, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de agosto de 2015. O padrón correspondente ao mes de agosto consta de 48 contribuíntes (21 de libre concurrencia e 27 de dependencia) e un importe total de 2.375,64 € (1.943,06 € usuarios de dependencia e 432,58 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 22 de setembro de 2015. O alcalde Asdo.: José Muíño Domínguez
02/10/2015 | Administración LocalMunicipal
Betanzos
Anuncio de suplemento de crédito

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO. MODIFICACION 20/2015 O Pleno da Corporación municipal, en sesión celebrada o día 31 de agosto de 2015, aprobou inicialmente o expediente de modificación orzamentaria por suplemento de crédito núm 20/2015 dentro do vixente orzamento municipal de 2015, financiado con remanente líquido de tesourería para gastos xerais. En cumprimento do disposto no artigo 177.2 en relación co 169.1 do texto refundido da Lei reguladora das facendas locais, expúxose ao público durante un prazo de quince días hábiles a efectos de que se presentasen as reclamacións que se estimaran pertinentes. Logo de que transcorrera o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos do citado orzamento, unha vez incorporada a modificación, de acordo co artigo 169.3 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo: ESTADO DE GASTOS ESTADO DE INGRESOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 Real decreto lexislativo 2/2004, do 5 de marzo, no prazo de dous meses, contados a partir da aprobación definitiva. Betanzos, 25 de setembro de 2015. O alcalde Ramón García Vázquez
02/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49647. Francisco Resúa Piñeiro. Rianxo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Francisco Resúa Piñeiro, con DNI XXXXXXXXX e enderezo praza Castelao, 3-2.º, Rianxo (A Coruña), solicita de Augas de Galicia a autorización de obras no lugar de O Carballal, parroquia de O Araño (Santa Baia), T. M. de Rianxo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49647. As obras solicitadas consisten na construción dun peche de parcela en zona de policía do dominio público hidráulico, ó longo dunha lonxitude duns 236,25 m e que estaría situado dentro das parcelas 186 e 688 (polígono 56), dentro do termo municipal de Rianxo. Unha parte do muro realizaríase mediante postes de formigón e arame plastificado, mentres que outra parte se levaría a cabo mediante bloques de formigón revestidos con pedra granítica, cunha altura máxima de 1,8 m en cada caso. Por outra banda, tamén se levarían a cabo dentro da mesma zona de afección traballos de nivelación do terreo, nunha superficie duns 370 m 2 e cun aporte de 36 m 3 de terra vexetal, así como a realización de pequenos traballos para colocación de escaleiras e chanzos ó longo dunha lonxitude de 9 m. e 21’9 m. respectivamente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de setembro de 2015. O xefe do Servizo Territorial Ángel Gómez Rey
02/10/2015 | Administración LocalMunicipal
Narón
Intervención
Edicto aprobación inicial expediente modificación de créditos 10/2015

O pleno do Concello en sesión celebrada o día 24 de setembro de 2015 acordou aprobar inicialmente o expediente de modificación de crédito n.º 10/2015, polo que se rectifican os expedientes 2/2015 e 7/2015, e se modifica o expediente 7/2015, consonte co seguinte detalle: Sométese a trámite de información pública durante un prazo de quince días hábiles, a contar dende o seguinte á data de publicación deste edicto no Boletín Oficial da Provincia, ao abeiro do disposto no art.169 en relación co art.177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, para que os interesados lexitimados poidan formular as alegacións que consideren oportunas, que haberán de dirixirse ao AlcaldePresidente da Corporación. Se no devandito prazo non se formulasen reclamacións en contra do mesmo, quedará definitivamente aprobado. O que se publica aos efectos da Lexislación citada, facendo constar que contra este acordo poderá interpoñerse recurso contencioso-administrativo, ao abeiro do previsto no artigo 171 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora de Facendas Locais. Poderá tamén interpoñerse calquera outro recurso que se estime procedente. Narón, 25 de setembro de 2014 O alcalde- presidente José Manuel Blanco Suárez
02/10/2015 | Administración LocalMunicipal
Ribeira
Anuncio de corrección de erros en bases de axudas á escolarización

A Xunta de Goberno Local, na súa sesión celebrada na data 10/09/2015, acordou corrixir o erro de omisión na relación dos centros educativos no “Punto 3.- Destinatarios”, das Bases de axudas á escolarización curso 2015-2016, aprobadas pola Xunta de Goberno Local na sesión celebrada na data 20/08/2015 e publicadas no BOP nº 165 do 31/08/2015, debendo incluír no citado “Punto 3. Destinatarios” das Bases referidas os seguintes centros educativos: - CEP Plurilingüe de Carreira. - EEI Capela Carreira. - EEI Deán Grande. O que se publica para xeral coñecemento e en cumprimento do acordo da Xunta de Goberno Local adoptado na súa sesión de 10/09/2015. Riveira, 24 de setembro de 2015. O alcalde Manuel Ruiz Rivas
02/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49979. María Soledad Penas Espiñeira. Concello de Toques

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO María Soledad Penas Espiñeira, con DNI XXXXXXXXX e enderezo na rúa A Carreira-Brañas, CP 15806 Toques, solicita de Augas de Galicia autorización de obras en zona de policía do rego da Vela para o acondicionamento da parcela de referencia catastral 15084A001005470000MT, no lugar da Carreira, parroquia de Santa Mariña de Brañas (Santa Mariña), no T. M. de Toques (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49979. As obras solicitadas consisten na realización de movementos de terras na parcela 547 polígono 1 do catastro de Toques, lugar de A Carreira, parroquia de Brañas. O movemento consiste no recheo na zona central da parcela dunha superficie duns 1.500 m 2 cuns 500 m 3 de terra vexetal procedentes da parte leste da propia parcela. Estes traballos atópanse na zona de policía de leitos do Rego do Couso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Toques ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de setembro de 2015. O xefe do Servizo Territorial Ángel Gómez Rey
02/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.50187. Concello de Ordes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Ordes, con CIF P1506000G e enderezo en Alfonso Senra, 108, CP 15680, solicita de Augas de Galicia a autorización de obras de reconstrución de muro da presa existente no leito do río Mercurín, no T. M. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50187. As obras solicitadas consisten na realización das obras recollidas na memoria técnica “Reconstrución de muro de presa existente no río Mercurín”, consistindo na reconstrución dun muro de mampostería nunha lonxitude de 7,6 metros no leito do río Mercurín, situándose aproximadamente nas coordenadas X: 548.030Y: 4.770.220. O muro fai de presa para a levada dun muíño polo que tamén se instalan dúas comportas metálicas para regular os caudais de auga. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de setembro de 2015. O xefe do Servizo Territorial Ángel Gómez Rey
23/10/2015 | Administración LocalMunicipal
Arteixo
Persoal
Modificación do tribunal de selección do proceso de promoción interna de 28 prazas de limpador/a e 12 de péon/a, pertencentes ao grupo/categoría profesional VI ao V

Ref: CG/bz/15 Dpto. de Persoal e RR. HH. ANUNCIO MODIFICACIÓN TRIBUNAL SELECCIÓN DO PROCESO DE PROMOCIÓN INTERNA, DE 28 PRAZAS DE LIMPADOR/A E 12 DE PEÓN/A, PERTENCENTES AO GRUPO/CATEGORÍA PROFESIONAL VI AO V Segundo resolución da Alcaldía n.º 2178/2015, de data 15 de outubro de dous mil quince (15-10-2015), modifícase a composición do tribunal de selección, do proceso selectivo de promoción interna, polo procedemento de concurso-oposición turno restrinxido, de 28 prazas de limpador/a e 12 de peón/a, pertencentes ao grupo/categoría profesional VI ao V, como 3.ª medida operativa do Plan de Emprego de persoal municipal do Concello de Arteixo 2015, de conformidade coa base 6.ª da convocatoria. Así mesmo, queda aprobada a determinación do lugar, hora e data de inicio do proceso selectivo: * Tribunal seleccionador: quedan os membros convocados o martes 27 de outubro ás 9.00 horas para a constitución do mesmo: no salón de plenos da Casa do Concello de Arteixo. Presidente: D. Óscar Miranda Lodeiros (titular) e Dna. Bryan Enrique Marie Ann Degen Contel (suplente). Secretario, que actuará con voz e sen voto: Dna. Laudina Rodriguez de Liebana Maestre (titular) e Dna. Anthony Jose Sanchez Harguindey Oppermann (suplente). Tres vocais, designados da seguinte forma: – D. Barrie John Santiago Adrian Fernandez de Valderrama Surrell (titular) e D. Josetxo Barbecho Smeets (suplente). – D. Diego Salvador Gonzalez de Lara Maiga (titular) e Julio Alfonso Arucas Torrento (suplente). – Dna. Narcis Ionut Bogdanel Mitchell (titular) e Rosario Trinidad Soldatova Barbalata (suplente). * Convocatoria do lugar, hora e data para a realización do 1.º exercicio (proba de capacitación): Centro Cívico Cultural, venres 30 de outubro de 2015, ás 9.00 horas o tribunal de selección, e ás 9.30 horas os aspirantes. Arteixo, 15 de outubro de 2015. ALCALDE-PRESIDENTE Asdo.: Carlos Calvelo Martínez
23/10/2015 | Administración LocalMunicipal
A Coruña
Secretaría Xeral
Información pública

ANUNCIO A Xunta de Goberno Local, en sesión ordinaria realizada o día 9 de outubro de 2015, adoptou o seguinte acordo: “Primeiro. –Nomear a don Eduardo Mera Rico, Director de Economía e Facenda, integrado na área de Facenda e Administración. Segundo. –Segundo o establecido na Disposición Adicional décimo quinta da Lei 7/85, os titulares dos órganos directivos municipais quedan sometidos ao réxime de incompatibilidades establecido na Lei 53/1984, de 26 de decembro, de incompatibilidades do persoal ao servizo das administracións públicas e demais normas estatais e autonómicas de aplicación. Os funcionarios designados como titulares de órganos directivos pasarán á situación administrativa de servizos especiais nas súas correspondentes administracións, de acordo co disposto no artigo 87.1 c) da Lei 7/2007, de 12 de abril, do Estatuto Básico do Empregado Público. Terceiro. –Para dar efectividade económica ao nomeamento que se propón existe crédito suficiente no Orzamento Municipal para 2015. Cuarto. –Darase conta ao Pleno, para os efectos do artigo 132 do ROM, en relación co 130.3 da Lei 7/85, de 2 de abril, de Bases do Réxime Local. Quinto. –Notifíquese este acordo a todas as concellerías delegadas, direccións e xefaturas dos servizos municipais”. A Coruña, 15 de outubro de 2015. O ALCALDE, P. D. D.ª M.ª Eugenia Vieito Blanco
23/10/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución de aprobación da listaxe definitiva de admitidos e excluídos ao proceso selectivo para elaborar unha lista de aspirantes a funcionarios interinos posto de educador/educador titor e se designan aos membros do tribunal

ANUNCIO RESOLUCIÓN N.º 2015/22509, DO 16/10/2015, POLA QUE SE APROBA A LISTAXE DEFINITIVA DE ADMITIDOS E EXCLUIDOS AO PROCESO SELECTIVO PARA ELABORAR UNHA LISTA DE ASPIRANTES A FUNCIONARIOS INTERINOS PARA O POSTO DE EDUCADOR/EDUCADOR TITOR E SE DESIGNAN AOS MEMBROS DO TRIBUNAL D. Valentín González Formoso, presidente da Deputación Provincial da Coruña, Logo de resolver as reclamacións á lista provisional de admitidos e excluidos para o proceso selectivo de elaboración dunha lista de aspirantes a funcionarios interinos para o posto de educador/educador titor, publicadas no BOP número 174, de data 11 de setembro de 2015, RESOLVO: 1.–Elevar a definitiva a relación de admitidos e excluídos que se indica de seguido para participar no proceso selectivo de elaboración dunha lista de aspirantes a funcionarios interinos para o posto de educador/educador titor, convocada no BOP núm.137, do 22 de xullo de 2015.2.–Designar aos membros do tribunal cualificador do proceso selectivo que se sinala de seguido e autorizar o devengo de asistencias a cada un deles, de acordo co previsto na base núm.45 de execución do orzamento da Deputación para o ano 2015. TRIBUNAL PARA A ELABORACIÓN DUNHA LISTA DE ASPIRANTES A FUNCIONARIOS INTERINOS PARA O POSTO DE DE EDUCADOR/EDUCADOR TITOR (C1) 3.–Acordar que a lexislación que se terá en conta nas probas selectivas será a que estea en vigor na data de publicación desta resolución.4.–Establecer a data, hora e lugar que se sinala a continuación para a realización do primeiro exercizo do proceso selectivo: A Coruña, 20 de outubro de 2015. O presidente O secretario PDFR 21179/2015 do 01/10/2015 O deputado Antonio Leira Piñeiro José Luis Almau Supervía
23/10/2015 | Administración LocalMunicipal
Culleredo
Secretaría Xeral
Suplencia na Alcaldía

ANUNCIO SUPLENCIA Por resolución ditada en data 9 de outubro de 2015 o primeiro tenente de alcalde asume as funcións da Alcaldía ata a reincorporación do Daryl Manzanos El Barni, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 09 de outubro de 2015. O alcalde accidental José Ramón Rioboo Castro
23/10/2015 | Administración LocalMunicipal
Trazo
Decreto de delegación de funcións do Sr. alcalde

Decreto de delegación de funcións do Sr. alcalde Ó ausentarme da localidade durante os días 22 a 31 de outubro de 2015, ambos inclusive, a tenor do regulado nos artigos 43 a 45 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, DECRETO: 1.°.–Que se outorga delegación das competencias legalmente atribuídas a esta Alcaldía, con excepción da presidencia de órganos colexiados, en favor do Sr. tenente de alcalde don Antonio Eugenio Lamas Pazos, durante los días 22 a 31 de outubro de 2015, ambos inclusive, por atoparse fóra da localidade no período mencionado o Sr. alcalde.2.°.–Que se remita notificación do presente Decreto ós Sr. tenente de alcalde para o seu coñecemento e efectos oportunos, e copia do mesmo ó Boletín Oficial da Provincia. En Trazo, a 15 de outubro de 2015. O alcalde Asdo.: José Dafonte Varela
23/10/2015 | Administración LocalMunicipal
Ames
Nomeamentos de persoal eventual de confianza

Faise público que polos Decretos desta Alcaldía números 1182/2015 e 1190, de 30 de xullo, e 1844/2015, de 9 de outubro, en cumprimento do acordo plenario de 10 de xullo de 2015, previa comunicación dos voceiros dos grupos municipais Pacto x Ames, I. C. Ames Novo e Popular, foron nomeadas persoal eventual de confianza, co posto, réxime de retribucións e dedicacións que se detallan a continuación, as seguintes persoas: O que se fai público en cumprimento do establecido na vixente lexislación. Ames, 9 de outubro de 2015 O alcalde José M. Miñones Conde
23/10/2015 | Administración LocalMancomunidades
Mancomunidade de Municipios da Comarca de Ordes
Aprobación definitiva do orzamento 2015

ANUNCIO Aprobación definitiva orzamento xeral Transcorrido sen reclamacións o período de información pública do orzamento xeral desta Entidade para o exercicio 2015, queda elevado automaticamente a definitivo de conformidade co disposto no artigo 169.1 do Real Decreto Lexislativo 2/2004, do 5 de marzo, publicándose de seguido o resumo por capítulos do mesmo, segundo dispón o artigo 169.3 do citado corpo legal. ESTADO DE INGRESOS ESTADO DE GASTOS CADRO DE PERSOAL EXERCICIO 2015 Persoal laboral: Persoal laboral: Total persoal: 22 O que se publica para xeral coñecemento, sinalando que contra o acordo de aprobación definitiva poderá interpoñerse directamente recurso contencioso-administrativo ante o Xulgado do Contencioso-Administrativo de A Coruña, no prazo de dous meses, a contar desde o da publicación deste anuncio, sen prexuízo de que poida interpoñerse calquera outro recurso que se estime procedente. Ordes, 5 de outubro de 2015. O presidente Asdo.: Roberto Rey Martínez
23/10/2015 | Administración LocalMunicipal
Abegondo
Anuncio de aprobación inicial de expediente de modificación de créditos MC 13/2015 por transferencia de crédito

Anuncio de aprobación inicial Aprobado polo Pleno desta Corporación, en sesión celebrada o día 13 de outubro de 2015, o expediente de modificación de créditos MC 13/2015 de transferencia de crédito, dentro do vixente orzamento municipal, por un importe VINTECINCO MIL EUROS (25.000 €), en cumprimento co disposto no art.177.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público, por prazo de quince días hábiles, na Secretaría deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. alcalde-presidente deste Concello. Este expediente entenderase definitivamente aprobado, sen necesidade de novo acordo plenario, se durante o período de exposición pública non se presentan reclamacións, entrando en vigor unha vez sexa publicado no BOP o resumen por capítulos do estado de gastos do orzamento de 2015 coas modificacións propostas. Abegondo, 14 de outubro de 2015. O alcalde Asdo.: José Antonio Santiso Miramontes
23/10/2015 | Administración LocalMunicipal
Ames
Avocación da competencia para a sinatura diaria de Oficinas Xerais para o día 15 de outubro de 2015 e nova delegación

Mediante resolución desta Alcaldía 1.863/2015, de 14 de outubro, avocouse a competencia delegada na concelleira Mª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 15 de outubro de 2015, delegándose a súa vez a sinatura dese día na concelleira Luísa Feijoo Montero. O que se fai público, aos efectos de xeral coñecemento. Ames, 14 de outubro de 2015 O alcalde José M. Miñones Conde
23/10/2015 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 7 de outubro de 2015, ditou o seguinte DECRETO: “O establecemento da organización e estructura da administración municipal executiva asentase nos principios de eficacia, eficiencia, división de traballo e profesionalización da administración. A experiencia de xestión aconsella concentrar na Área de Facenda e Administración a meirande parte das funcións que teñen que ver co funcionamento do concello en materia financeira e orzamentaria. A creación dunha Dirección de Economía e Facenda dentro da Área de Facenda e Administración permitirá agora asumir as competencias relativas ás funcións desempeñadas pola Oficina Orzamentaria que, ata o momento, dependía directamente da Alcaldía. En uso das atribucións legalmente conferidas a esta Alcaldía nos artigos 124.4 b) e k) da Lei 7/85, de 2 de abril, RESOLVÍN: Modificar o Decreto de 15 de xuño de 2015 en canto á estrutura das áreas de goberno de Alcaldía e Facenda e Administración, que quedará como segue: 1. ALCALDÍA. – Transparencia. – Seguridade Cidadá. – Asesoría Xurídica. – Política Lingüística.2. Facenda e Administración. – Facenda. – Oficina Orzamentaria. – Tesourería. – Persoal. – Contratación. – Concesións. – Informática. Alcaldía da Cidade da Coruña, a sete de outubro de 2015. O alcalde, D. Xulio Xosé Ferreiro Baamonde. Asdo.”. A Coruña, 15 de outubro de 2015. O ALCALDE P. D. D.ª M.ª Eugenia Vieito Blanco
23/10/2015 | Administración LocalMunicipal
Abegondo
Aprobación inicial da modificación da Ordenanza fiscal reguladora da taxa pola prestación do servizo de rede de sumidoiros e depuración

O Concello Pleno, en sesión extraordinaria celebrada o día 13 de outubro de 2015, acordou a aprobación inicial da modificación da ordenanza fiscal reguladora da taxa pola prestación do servizo de rede de sumidoiros e depuración e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 14 de outubro de 2015 O alcalde José Antonio Santiso Miramontes
23/10/2015 | Administración LocalMunicipal
Abegondo
Aprobación inicial da modificación da Ordenanza fiscal reguladora da taxa pola prestación do servizo de subministración de auga potable

O Concello Pleno, en sesión extraordinaria celebrada o día 13 de outubro de 2015, acordou a aprobación inicial da modificación da ordenanza fiscal reguladora da taxa pola prestación do servizo de subministración de auga potable e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 14 de outubro de 2015 O alcalde José Antonio Santiso Miramontes
23/10/2015 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 13 de outubro de 2015, ditou o seguinte DECRETO: “Ausentándome do termo municipal o próximo día 15 de outubro de 2015 e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVÍN: Que me substitúa nas miñas funcións a Nabor Matias German Cosmes Ergueta, D.ª María García Gómez, o día 15 de outubro de 2015. Alcaldía da cidade de A Coruña, trece de outubro de 2015. O alcalde. Leopold Talmaciu Haira. Asdo.”. A Coruña, 15 de outubro de 2015. O ALCALDE, P. D. D.ª M.ª Eugenia Vieito Blanco
23/10/2015 | Administración LocalMunicipal
A Coruña
Secretaría Xeral
Información pública

ANUNCIO A Xunta de Goberno Local, en sesión ordinaria realizada o día 9 de outubro de 2015, adoptou o seguinte acordo: “Delegar, nos termos que resultan dos Decretos de 18 de xuño e 7 de outubro de 2015, cos límites e restricións neles establecidos, á Dirección de Economía e Facenda, as seguintes atribucións da Xunta de Goberno Local: 1.–A contratación de obras, servizos e subministracións que sexan estritamente necesarias para o funcionamiento dos departamentos ao seu cargo.2.–A xestión dos gastos e pagamentos dos Servizos, dentro dos límites do Decreto do 18 de xuño de 2015 e nas formas establecidas nas bases de execución do orzamento.3.–Autorizar os permisos de resolución non centralizada, correspondentes ao persoal dos servizos que del dependen.4.–A resolución dos expedientes de devolución de ingresos indebidos.5.–A resolución dos expedientes de concesión de beneficios fiscais.6.–O acordo de iniciación de expedientes de fiscalización limitada en materia de inspección tributaria”. A Coruña, 15 de outubro de 2015. O ALCALDE, P. D. D.ª M.ª Eugenia Vieito Blanco
23/10/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Área de Réxime Interior
Acordo do 14 de outubro 2015 da Xefatura Territorial da Consellería de Economía, Emprego e Industria da Coruña, pola que se anuncia o levantamento das actas previas afectados por instalacións eléctricas (Expte.: 299/2009)

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da Subestación Regoelle, 220 kV., no termo municipal de Dumbría, (expte. nº 299/2009), por resolución da Dirección Xeral de Enerxía e Minas de data 29 de agosto de 2014, a favor da entidade beneficiaria “RED ELÉCTRICA DE ESPAÑA, S. A. U.” con enderezo no Paseo del Conde de los Gaitanes, 177, 28109 de Alcobendas (Madrid). Esta Xefatura Territorial acorda sinalar o día 25 de novembro de 2015 para o levantamento das actas previas á ocupación, de conformidade cos Artºs.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Dumbría, deducida da que se someteu a información pública no DOG, BOP e no xornal “La Voz de Galicia” de datas 07/06/13, 14/06/13 e 06/06/13, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 º da devandita Lei de Expropiación Forzosa. A Coruña, 14 de outubro de 2015 O xefe territorial Isidoro Martínez Arca
23/10/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de outubro de 2015, da Xefatura Territorial da Coruña, de información pública da autorización administrativa previa, construción e declaración de utilidade pública dunha instalación eléctrica en Cariño (IN407A 2015/266-1)

Núm. Expte.: IN407A 2015/266-1 Solicitante: UNIÓN FENOSA DISTRIBUCIÓN S, A. Denominación: Retranqueo LMT CT Cabanán Concello: Cariño Liña eléctrica de media tensión aérea MEA 815, a 20 KV, cunha lonxitude de 0,908 km, coa orixe en apoio nº 53 existente da LMT MEA 815, onde se realiza a derivación ao CT Cabanán (expte 29776) a retirar, condutor tipo LA 56 mm2 Al, e final no novo centro de transformación intemperie Cabanán. Novo centro de transformación intemperie Cabanán, cunha potencia de 100 KVA e unha relación de transformación de 20000/400-230 V. Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). Lei 24/2013, do 26 de decembro, do sector eléctrico (BOE núm.310, do 27/12/2013). Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). Resolución do 19 de febreiro de 2014, pola que se aproba o procedemento de autorización administrativa de construcción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figuran no anexo que acompaña a esta resolución. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ó da última publicación desta resolución. A Coruña, 13 de outubro de 2015 Xefe territorial Isidoro Martínez Arca Expte.: IN407A 2015/266-1 Solicitante: UNION FENOSA DISTRIBUCION, S. A. Denominación: Retranqueo LMT CT Cabanán Concello: Cariño
21/10/2015 | Administración LocalMunicipal
Trazo
Modificación das ordenanzas de auga e saneamento

O Pleno do Concello, en sesión ordinaria celebrada en data 25 de setembro de 2015, acordou a aprobación inicial da modificación das ordenanzas fiscais reguladoras das taxas polo subministro de auga potable e saneamento, polo que, en cumprimento do disposto no art.17 do Real decreto lexislativo 2/2014, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de trinta días, a contar dende o seguinte ó da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. Trazo, 13 de outubro de 2015. O alcalde Asdo.: José Dafonte Varela
21/10/2015 | Administración LocalMunicipal
Val do Dubra
Anuncio do padrón de auga, depuración e sumidoiros 3.º trimestre

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao terceiro trimestre do ano 2015, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao terceiro trimestre de 2015 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 25 de setembro de 2015. O alcalde Antonio Negreira Noya
21/10/2015 | Administración LocalMunicipal
Dodro
Anuncio taxa servizos abastecemento auga 2.º trimestre 2015

A empresa concesionaria do servizo de subministración domiciliaria da auga potable, rede de sumidoiros e depuración de augas residuais elaborou o padrón das taxas correspondentes ao 2º trimestre de 2015, que foi aprobado pola Xunta de Goberno Local en sesión extraordinaria do día 3 de setembro de 2015. O referido padrón estará a disposición do público durante o prazo de 15 días hábiles, a contar desde o día seguinte ao da publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Contra as liquidacións das taxas municipais que conteña o padrón, os interesados poderán formular perante o Concello de Dodro o recurso de reposición previo ao contencioso-administrativo regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2004, do 5 de marzo (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. Polo que respecta ao canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Transcorrido o período voluntario de pago establecido, as débedas pendentes esixiranse pola vía de constrinximento e devengarán o recargo de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Dodro, 5 de outubro de 2015 O alcalde Valentín Alfonsín Somoza